Joe Piskula

Joseph J. Piskula (s. 5. heinäkuuta 1984 Antigo, Wisconsin, Yhdysvallat) on yhdysvaltalainen jääkiekkopuolustaja. Piskula on pelannut urallaan 13 NHL-ottelua. Hän on pelityyliltään puolustava puolustaja.

Ura
Piskula kävi high schoolin kotikaupungissaan Antiga High Schoolissa. Tämän jälkeen Chicago Steel varasi hänet 82. pelaajana USHL:n varaustilaisuudessa 2002. Piskula siirtyi joukkueeseen kaudeksi 2002–2003, mutta hän vaihtoi Steelista kesken kauden kuitenkin Des Moines Buccaneersin paitaan. Vuosina 2004–2007 Piskula kävi Wisconsinin yliopistoa. Sophomore -vuotensa 2005–2006 päätteeksi hän voitti WCHA:n mestaruuden. Piskula palkittiin joukkueensa kehittyneimpänä pelaajana Otto Breitenbach Awardilla. Junior -kautensa 2006–2007 päätyttyä, maaliskuussa 2007 NHL-varaamaton hän teki monivuotisen tulokassopimuksen Los Angeles Kingsin kanssa. Piskula debytoi jo samana keväänä Kingsin NHL-joukkueessa, jossa hän pelasi viisi runkosarjaottelua ilman tehopisteitä. Piskula teki NHL-debyyttinsä 23. maaliskuuta 2007 vieraissa Chicago Blackhawksia vastaan. Hän sai ottelussa jääaikaa 8.27 minuuttia ja keräsi yhden kahden minuutin jäähyn.

Kauden 2007–2008 Piskula pelasi kokonaan Los Angeles Kingsin farmijoukkue Manchester Monarchsissa, AHL:ssä. Hänen tulokaskautensa siellä toi 55 runkosarja- ja neljässä playoff-ottelussa seitsemän syöttöpistettä. Piskula jakoi pudotuspeleissä joukkueen sisäisen tehotilaston voiton neljän muun pelaajan kanssa lukemalla +1. Myös kausi 2008–2009 hänellä eteni kokonaan Monarchsissa, jonka sisäisen tehotilaston Piskula voitti lukemalla +11. Heinäkuussa 2009 hän teki Kingsin kanssa vuoden mittaisen jatkosopimuksen. Piskula pelasi kuitenkin myös kauden 2009–2010 kokonaan farmissa.

Syksyllä 2010 Piskula osallistui try-out -sopimuksella Philadelphia Flyersin harjoitusleirille, mutta hän ei saanut kuitenkaan jatkosopimusta joukkueeseen.Joe Piskula Stats, Profile, Bio, Analysis and More || The Sports Forecaster   Lokakuussa Piskula teki vapaana agenttina vuoden mittaisen sopimuksen AHL-joukkue Abbotsford Heatin kanssa. Kauden jälkeen, heinäkuussa 2011 hän teki vapaana agenttina kaksivuotisen ja kaksisuuntaisen sopimuksen joukkueen emoseuran, Calgary Flamesin kanssa. Piskula jakoi kaudella 2011–2012 pudotuspeleissä Heatin sisäisen tehotilaston voiton Krystofer Kolanosin ja Greg Nemiszin kanssa lukemalla +4. Hän pelasi kauden aikana viisi NHL-ottelua Flamesissa ilman tehopisteitä. 

Alkukauden 2012–2013 Piskula pelasi kokonaan farmissa osaksi NHL:n työsulun vuoksi. Hänen teholukemansa +5 oli kolmen muun pelaajan ohella kauden päätyttyä Heatin paras. Jo NHL-kauden käynnistyttyä, helmikuussa 2013 Flames kauppasi Piskulan Nashville Predatorsiin vaihdossa Brian McGrattaniin. Piskula pelasi loppukauden AHL-joukkue Milwaukee Admiralsissa. Hän jakoi pudotuspeleissä joukkueen sisäisen tehotilaston voiton neljän muun pelaajan kanssa lukemalla +1. Kesäkuussa 2013 Piskula teki Predatorsin kanssa vuoden mittaisen, kaksisuuntaisen ja 550 000 dollarin arvoisen jatkosopimuksen.

Kaudella 2013–2014 Piskula nousi Milwaukee Admiralsin varakapteeniksi. Hän voitti joukkueen sisäisen tehotilaston lukemalla +2. Piskula pelasi kauden aikana kaksi NHL-ottelua Nashville Predatorsissa. Heinäkuussa 2014 hän teki joukkueen kanssa taas vuoden mittaisen, kaksisuuntaisen ja 550 000 dollarin arvoisen jatkosopimuksen. Piskula nousi kaudella 2014–2015 farmijoukkue Admiralsin kapteeniksi. Hän voitti joukkueen sisäisen tehotilaston lukemalla +20. Piskula pelasi kauden aikana yhden NHL-ottelun. Heinäkuussa 2015 hän teki vapaana agenttina vuoden mittaisen sopimuksen Anaheim Ducksin kanssa. Piskula pelasi kauden 2015–2016 kuitenkin kokonaan farmijoukkue San Diego Gullsissa, jonka kapteenina hän toimi.

Piskula siirtyi kauden 2016–2017 kynnyksellä vuoden mittaisella sopimuksella Ruotsin SHL-liigan Leksands IF:ään. Syyskuussa 2017 hän teki loppukauden 2017–2018 kattavan sopimuksen SM-liigajoukkue Tampereen Ilveksen kanssa oltuaan alkukauden ilman sopimusta. Piskula voitti joukkueen sisäisen tehotilaston lukemalla +4. Kaudeksi 2018–2019 hän siirtyi jatkamaan SM-liigauraansa vuoden mittaisella sopimuksella Turun Palloseuran riveihin. Piskula nimettiin joukkueen varakapteeniksi. Hän voitti TPS:n sisäisen tehotilaston lukemalla +16. Piskulan kausi päättyi kuitenkin loukkaantumiseen helmikuussa 2019. Huhtikuussa hän teki TPS:n kanssa vuoden mittaisen jatkosopimuksen. Kaudella 2019–2020 Piskula voitti jälleen joukkueen sisäisen tehotilaston lukemalla +13. Hän edusti TPS:ää kauden aikana myös Spengler Cupissa.

Muuta
Piskulan pikkusisko Trish on entinen Wisconsinin yliopiston Stevens Pointin yksikön joukkueen hyökkääjä. Sisaruksilla on kroatialaisia sukujuuria.

Tilastot
 2002–2003  Chicago Steel  USHL  13  0  0  0  18  –  –  –  –  –   Des Moines Buccaneers  USHL  32  2  6  8  18  4  0  1  1  4 2003–2004  Des Moines Buccaneers  USHL  54  2  4  6  68  3  0  1  1  0 2004–2005  Univ. of Wisconsin  WCHA  40  0  6  6  24  –  –  –  –  – 2005–2006  Univ. of Wisconsin  WCHA  34  2  9  11  22  –  –  –  –  – 2006–2007  Univ. of Wisconsin  WCHA  38  1  4  5  34  –  –  –  –  –   Los Angeles Kings  NHL  5  0  0  0  6  –  –  –  –  – 2007–2008  Manchester Monarchs  AHL  55  0  7  7  57  4  0  0  0  4 2008–2009  Manchester Monarchs  AHL  67  0  12  12  40  –  –  –  –  – 2009–2010  Manchester Monarchs  AHL  72  2  10  12  51  16  2  2  4  12 2010–2011  Abbotsford Heat  AHL  71  1  11  12  73  –  –  –  –  – 2011–2012  Calgary Flames  NHL  5  0  0  0  2  –  –  –  –  –   Abbotsford Heat  AHL  59  3  15  18  48  6  0  1  1  0 2012–2013  Abbotsford Heat  AHL  46  2  6  8  51  –  –  –  –  –   Milwaukee Admirals  AHL  23  1  3  4  15  4  0  0  0  0 2013–2014  Nashville Predators  NHL  2  0  0  0  0  –  –  –  –  –   Milwaukee Admirals  AHL  73  3  20  23  56  3  0  1  1  4 2014–2015  Nashville Predators  NHL  1  0  0  0  2  –  –  –  –  –   Milwaukee Admirals  AHL  67  1  16  17  30  –  –  –  –  – 2015–2016  San Diego Gulls  AHL  43  0  5  5  30  5  0  0  0  4 2016–2017  Leksands IF  SHL  51  1  8  9  47  –  –  –  –  – 2017–2018  Ilves  SM-liiga  50  2  4  6  53  –  –  –  –  – 2018–2019  TPS  SM-liiga  48  1  11  12  44  –  –  –  –  – 2019–2020  TPS  SM-liiga  51  1  9  10  52  –  –  –  –  – 4 kautta  yhteensä  NHL  13  0  0  0  10  –  –  –  –  – 9 kautta  yhteensä  AHL  576  13  107  120  451  38  2  4  6  24 3 kautta  yhteensä  SM-liiga  149  4  24  18  149  –  –  –  –  – 1 kausi  yhteensä  SHL  51  1  8  9  47  –  –  –  –  –

Lähteet

Viitteet

Luokka:Yhdysvaltalaiset jääkiekkoilijat
Luokka:Vuonna 1984 syntyneet
Luokka:Elävät henkilöt